Kedves MAT tag!

A tavasszal megrendezett Altenburger Gyula Szimpózium keretében megrendezett közgyűlésen több kérdés merült fel a MAT szerepével, szervezeti felépítésével kapcsolatban. Az Alapszabály megfogalmazása óta sok minden történt, a taglétszám lényegesen megnőtt (meghaladta a száz főt), és az összetétel is sokkal színesebbé vált. Az utóbbi időben a közös programok száma csökkent, amiben talán az előbb felsoroltak is szerepet játszanak.
Ezeknek a változásoknak a hatására a tagság a közgyűlésen felkérte az Ügyvezetőséget, hogy gondolja át a helyzetet, és szükség esetén tegyen javaslatot a szervezeti struktúra megváltoztatására, illetve az ehhez kapcsolódó Alapszabály módosításra. Ehhez azonban elengedhetetlenül szükséges, hogy az Ügyvezetőség megismerje a tagság véleményét és igényeit.
Az Ügyvezetőség engem kért fel arra, hogy az ezzel kapcsolatos gondolatokat összegyűjtsem. Kérlek, annak érdekében, hogy a Te véleményed sem maradjon ki a vizsgálatból, töltsd ki az alábbi kérdőívet, és küldd vissza a következő címre 2000.12.15-ig:
Paál Zoltán
Generali-Providencia Biztosító Rt.
1066. Budapest, Teréz krt. 42-44.
Ha gondolod, véleményedet megküldheted e-mail-en is, a következő címre: 
zoltan.paal@generali.providencia.hu
Természetesen a kérdőív kitöltése nem kötelező (nem is lehet az), de ne felejtsd el, ha a tagság nem nyilvánít véleményt, akkor az ügyvezetőségnek nem lesz módja érdemben változtatni a jelenlegi rendszeren.

1.	Mi a véleményed a MAT esetleges belső tagozódásával kapcsolatban?

•	Nincs szükség belső tagozódásra.
•	Átjárható (inkább informális) belső szekciók kellenének a hasonló érdeklődésű emberekből (biztosítósok, pénztárasok, nyugdíjrendszer szakértők, oktatók, stb.), melyeknek feladata, hogy a területüknek megfelelően programokat szervezzenek. Az egyes szekciók belső felépítése (van-e „kis elnök”, „kis ügyvezetőség”, vagy nincs) a szekciók magánügye.
•	Formális belső szekciók kellenének, melyeknek feladata az előzőn felül az egyes szakmai érdekcsoportok összefogása, pl. véleményezési eljárások során képviselete.
•	Egyéb:
………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………
2.	Mi a véleményed a MAT vezetőségének összetételével kapcsolatban?

•	Az ügyvezetőséget és az elnököt továbbra is közvetlenül válassza a tagság.
•	Az ügyvezetőség tagjait az egyes szakmai szekciók delegálják, így biztosítva azt, hogy minden szakág képviselve legyen. 
•	Egyéb: 
………………………………………………………………………………………………………………………………………………………………………………………………………………………………………………………………………………
3.	Többször felmerült gyakorlati probléma, hogy különböző külső szervek (pl. Fogyasztóvédelem, PM, stb.) a MAT véleményét, állásfoglalását kérték, és a jelenlegi SZMSZ szerint egy MAT állásfoglalás kiadása eléggé körülményes procedúrát igényel. Véleményed szerint szükség van-e arra, hogy ezen változtassunk ?

•	A MAT ne adjon ki állásfoglalásokat.
•	Az ügyvezetőség adhasson ki MAT állásfoglalásokat.
•	Ha alakulnak formális szekciók, akkor ezek adhassanak ki állásfoglalásokat, mint a MAT egy szekciója (nem a MAT) – a MAT egésze csak közgyűlési határozattal adjon ki állásfoglalásokat.
•	Az ügyvezetőség ilyen esetben kérhessen fel a MAT-on belüli (vagy akár kívüli) szakértőket, vagy testületeket, akik mint „a MAT által felkért szakértők” adhassanak véleményt.
•	Egyéb: 
………………………………………………………………………………………………………………………………………………………………………………………………………………………………………………………………………………
4.	Alapvetően milyen hangulatú MAT-ot szeretnél? (Egyik válasz sem zár ki semmilyen konkrét feladatot.)

•	Komoly szakmai testületet, mely szabályozott módon működik, és véleménye mind a törvényalkotásban, mind egyedi ügyekben komoly súllyal esik latba.
•	Informális szakmai társaságot, ahol lehetőség van szakmai témák megvitatására és továbbképzésekre.
•	Baráti társaságot, amely sok olyan programot nyújt, ahol a szakmában dolgozók találkozhatnak, és kötetlen formában megbeszélhetik az őket érdeklő kérdéseket.
•	Egyéb: 
………………………………………………………………………………………………………………………………………………………………………………………………………………………………………………………………………………
5.	Milyen típusú programokat szeretnél (több is megjelölhető)?

•	Szakmai konferenciák
•	Adott témában rendezett formális ülések 
•	Informális rendezvények (hasonlóan az újévi vacsorához)
•	Klubestek
•	Kirándulások
•	Egyéb: 
………………………………………………………………………………………………………………………………………………………………………………………………………………………………………………………………………………
6.	Ha olyan programról lenne szó, mely a Te érdeklődési körödbe tartozik, részt tudnál-e venni a megszervezésében?

•	Valószínűleg igen, mindenképpen.
•	Csak ha érdekes témáról és kezelhető mennyiségű emberről van szó.
•	Valószínűleg nem, nincs időm.
•	Egyéb: 
………………………………………………………………………………………………………………………………………
………………………………………………………………………………………………………………………………………
7.	Bármely egyéb gondolat, amit szeretnél a MAT szervezetével kapcsolatban az Ügyvezetőséggel megosztani?
………………………………………………………………………………………………………………………………………
………………………………………………………………………………………………………………………………………

Név: ………………………………………………..